C 138/20
FI
Euroopan unionin virallinen lehti
21.4.2023
Lisäksi kotieläintuotantoteknologian yksikkö (osa Aragonian elintarviketutkimus- ja teknologiakeskusta eli CITAa, joka on sen espanjankielinen lyhenne) julkaisi vuonna 2015 tulokset tutkimushankkeestaan Effect of diet, packaging and exposure time on visual appraisal and intention to purchase ”Cerdo de Teruel” PGI pork (Panea, B. et al., 2015).
Tutkimuksen johtopäätöksistä merkille pantava on havainto siitä, että vertailuryhmä – Cerdo de Teruel -sianliha, joka oli peräisin tämän alkuperänimityksen mukaisesti ruokituista sioista – sijoittui paremmin kuin muut ryhmät, joiden eläimille annettiin erityyppisiä rehuja.
CITAn tutkijat toteuttivat vuonna 2016 Teruelin investointirahaston puitteissa hankkeen nimeltä Health management, production and marketing alternatives for ”Cerdo de Teruel” pork: a proposal for sustainability (Panea, B. et al., 2016).
Sen jälkeen tehtiin jatkotutkimus, johon CITA osallistui ja joka esiteltiin Euroopan aluekehitysrahaston yhteisrahoittamille hankkeille: Healthy sausages made from pork from Teruel: Reduced content of saturated fat and salt (Panea, B. et al., 2019).
”Cerdo de Teruel” on ollut esillä myös aivan toisentyyppisessä julkaisutoiminnassa, jolla on suuri yleisö ja joka on laajalti tunnettua: kirjallisuudessa.
Hyvä esimerkki tästä on romaanin Animales urbanos (Urbaanit eläimet) (Leiz, K. 2018) luku, jonka otsikko on Del cerdo de Teruel y del amor (”Cerdo de Teruel” ja rakkaus).
Cerdo de Teruel -sianlihan mainetta todistavat perinteen ja sitä tukevien tieteellisten ja muiden julkaisujen lisäksi sen tunnettuus markkinoilla.
”Cerdo de Teruel” on tuottajien ja myyjien käyttämä nimi, jolla viitataan tähän erittäin kysyttyyn sianlihaan.
Nimeä käytetään yleisesti toreilla, hypermarketeissa ja lihakaupoissa ympäri Espanjaa.
Cerdo de Teruel -sianlihasta valmistetut ateriat ovat myös vakiona ravintoloiden ruokalistoilla koko maassa.
Lisäksi arvostetuilla digitaalisilla alustoilla on ruokaohjeita, joissa käytetään Cerdo de Teruel -sianlihaa.
Esimerkkinä on El Gran Libro de la Cocina Aragonesa -keittokirjan (Suuri aragonialainen keittokirja) (Aneto Publicaciones, SL, 2011) ohje Cerdo de Teruel -porsaan sisäfilee luumujen ja pinjansiementen kera, joka on julkaistu myös Aragonian alueen internetalustan ruoka- ja juomaosassa.
Lisäksi keittiömestarit ovat jakaneet esimerkiksi seuraavat ruokaohjeet: Cerdo de Teruel -secreto munakoison ja valkosuklaakastikkeen kera (aragonialaisella ruokien markkinointisivustolla nimeltä Comparte el Secreto.
Aragón, alimentos nobles (Jaetaan salaisuus: Aragón, maineikkaat ruoat) ja Altamirasin inspiroimat Cerdo de Teruel -possun posket (”Altamirasin inspiroimat” viittaa 1700-luvulla eläneeseen kerjäläismunkkiin ja kokkiin Juan Altamirasiin] (Heraldo-sanomalehden ruoka- ja juomaosasto).
Cerdo de Teruel -lihan erottautuminen muista on näkynyt myös mediassa: — Alkuperänimityksen ”Jamón de Teruel” saaneen sianlihan valmistukseen käytettyjen sikojen laadukkaan ruokavalion ansiosta saatiin erinomaisen kinkun lisäksi huippulaatuista tuoretta lihaa, joka on väriltään tumman vaaleanpunaista, maultaan hienostunutta ja koostumukseltaan erityisen mureaa ja mehevää (2011, Indisa; 2014, A la carta para dos (Pöytä kahdelle à la carte); — Teruel-sianlihan laatu, tuotanto ja markkinointi [2016, ”Aragón hoy” (Aragonia tänään)].
Cerdo de Teruel -sianlihaa on sen erinomaisen maineen ansiosta tuotu vuosien mittaan esiin monissa tapahtumissa.
”Cerdo de Teruel” on ollut keskeisessä roolissa vuodesta 2006 lähtien järjestetyssä Teruel Gusto Mudéjar (Mudejarin maut) -kokkikilpailussa, jonka tärkein osa on ”Mudejarin makuisten” ruokien valmistukseen keskittyvä kansallinen kilpailu.
Kun tämä kulinarismitapahtuma järjestettiin kuudennen kerran, ammattikokit ja gastronomian nousevat tähdet haastettiin tulkitsemaan uudelleen ruokaohjetta Cella-perunoilla täytetty ”Cerdo de Teruel” Périgordin mustien tryffelien kera (Tuber melanosporum).
Vuonna 2012 järjestettiin ensimmäisen kerran Jornada Gastronómica de Cerdo de Teruel, Cerdo de Teruel -festivaalit, joihin osallistui yli 40 yritystä Teruelin maakunnasta.
Tapahtuman mottona oli Uusi näkökulma sianlihaan.
Muita tapoja nauttia matkasta ja enemmänkin....
”Cerdo de Teruel” oli vuonna 2020 mukana kansainvälisillä ”Madrid Fusión” -messuilla laatujärjestelmänä: Cerdo de Teruel -sianliha Madrid Fusiónin ruoka- ja juomamessuilla (La Comarca -sanomalehti).
Kaikki tämä – ja erityisesti halu suojata tuote vahvojen paikallisten yhdistysten avulla – johti siihen, että tuottajat perustivat Cerdo de Teruel -sianlihan tuottajien yhdistyksen.
Sen tavoitteena on suojella tuotteen mainetta, varmistaa, että kuluttajat saavat asianmukaista tietoa, ja hallinnoida Cerdo de Teruel -sianlihan tuotantoa.